પ્રાપ્ત માહિતી અનુસાર, મુખ્યમંત્રીની જાહેરાત અનુસાર, સુરત, રાજકોટ, મોરબી, જામનગર, દાહોદ, કચ્છ, બનાસકાંઠા, અરવલ્લી, સુરત, તાપી, સુરેન્દ્રનગર સિહતના વિસ્તારોમાં જીઆઇડીસી બનશે. આ સાથે જ વિજય રૂપાણીએ જણાવ્યું હતું કે, રાજ્યમાં ટેક્સટાઇલ ઉદ્યોગને 5 વર્ષ સુધી જરૂરી મદદ કરવામાં આવશે. કાપડ ઉદ્યોગના વિકાસ માટે રૂ.20 હજાર કરોડનું રાજ્યમાં રોકાણ થયું હોવાની પણ તેમણે વાત કરી હતી. નવી ગારમેન્ટ પોલિસીથી ગુજરાતને થનાર લાભની વાત કરતાં તેમણે કહ્યું હતું કે, રાજ્યમાં કપાસની પુષ્કળ ખેતી થાય છે અને તેમાંથી કાપડ બનાવવા માટે કપાસ દક્ષિણ ભારત મોકલવામાં આવે છે. એની જગ્યાએ ગુજરાતમાં જ કાપડ તૈયાર કરી તેની નિકાસ કરવામાં આવે તો રાજ્યમાં લોકોને રોજગારી મળી રહેશે.